****

**„Ķemermiestiņa Mazās Anniņas LIELĀ BALVA ‘2019”**

**TempO distance:** *- Orientēšanās sacensību sēriju***„Latvijas Kauss ‘2019”** *un* **"Latvijas Paralimpiskais Kauss 2019"** *ieskaites sacensības*

**Visas Taku-O distances:** *Tautas sacensību seriāla***„Kurzemes – Zemgales Taku-ABC‘2019”** *ieskaites sacensības.*

*Papildus pasākums Ķemeru svētkiem* **„Tikšanās Ķemeros ‘2019”**

**Nolikums**

**Mērķis un uzdevumi**

* Popularizēt orientēšanās sporta daudzveidību un veicināt, tā atpzīstamību jūrmalniekiem un pilsētas viesiem.
* Radīt vienotības un līdzvērtības gaisotni starp cilvēkiem ar dažādām fiziskajām īpašībām;
* Papildināt tradicionālo Ķemeru svētku programmu;
* Iepazīstināt orientēšanās sacensību dalībniekus, trenerus, līdzjutējus un jebkuru jūrmalnieku un pilsētas viesi ar Ķemeru kūrorta kultūrvēsturiskajām vērtībām.
* Iesaistīt orientēšanās sporta aktivitātēs jaunus dalībniekus.

**Laiks un vieta**

Sacensības notiks **2018. gada 3. augustā,** **Ķemeros.**

**Sacensību centrs**

Jaunā parka Ziemeļu daļā.

Koordinātes - **X: 469733, Y: 6311639; Lat: 56.9473877, Lon: 23.5024692**

Karte - <https://manakarte.kartes.lv/karte/?key=MK_16>

**Rīkotāji un vadība**

Orientēšanās spēles rīko **Latvijas Orientēšanās federācija** sadarbībā ar **LOF Taku-O komisiju**, Jūrmalas pilsētas sporta servisa centru, Biedrību “**OK-Ziemeļkurzeme**”.

***Vadība:***

Direktors un O’Labirinta galvenais tiesnesis: **Matīss Ratnieks *(LOF)*** *e-pasts:* [matiss.ratnieks@lof.lv](mailto:matiss.ratnieks@lof.lv)

Padomnieks un Taku-O galvenais tiesnesis: **Jānis Bergs** *(****OK-Ziemeļkurzeme****)* *e-pasts:* [orient.navigator@gmail.com](file:///C:\agnese.lace\AppData\jabisb_rokijs\Documents\S2016\Latvija\Jurmala\Kemeri\orient.navigator@gmail.com)

Galvenais sekretārs: **Juris Švarcs *(OK-Arona)***

**Orientēšanās sporta disciplīnas un paveidi**

**Orientēšanās divcīņas** *(turpmāk tekstā* **„Divcīņa”***)*disciplīnas distanču formāts sastāv no **Fotoorientēšanās** un **TempO**.

**TempO –** distancē uzdevumu stacijās, dalībnieks uzdevumus veic sēžot uz krēsla. Visi kontrolpunkti ir laika kontroli;

**Fotoorientēšanās** *(turpmāk tekstā* **„Foto-O”***)* **–** starta vietā dalībniekam tiek izsniegta maršruta karte. Šīs kartes otrajā pusē ir vairākas fotogrāfijas. Katrai fotogrāfijai ir viens vai vairāki jautājumi. Atbildes uz jautājumiem, dalībnieks atradīs, ejot tikai pa kartē norādīto maršrutu.

**Orientēšanās labirintā** *(turpmāk tekstā* **„O-Labirints”***)*  **–** Nelielā teritorijā kura ir nedaudz lielāka par volejbola un mazliet mazāka par futbola laukumu, ar lentām tiek iekārtoti labirinta koridori. Dalībnieks ar kartes palīdzību apmeklē vairākus kontrolpunktus, pārvietojoties tikai pa koridoriem. Lentas šķērsot stingri aizliegts.

Dalībnieki varēs veikt piecas dažāda garuma distances.

**Programma**

***3. augustā***

**Iesācēju ērtībām -**  *No* ***pl* 1030** *līdz* ***pl* 1345** sacensību centrā būs iekārtots mācību poligons, kurā pirms došanās distancē, iesācējiem būs iespēja pavingrināties, pieredzējuša orientierista vadībā.

*No* ***pl* 1100** *līdz* ***pl* 1400** **–** darbosies **O- Labirinta** distances sektors. Katrs dalībnieks sev brīvi izvēlas startēšanas laiku.

*No* ***pl* 1200***līdz* ***pl* 1400** **–** Starts **Orientēšanās divcīņas (Foto-O + Temp-O)** sacensībās. Katrs dalībnieks sev brīvi izvēlas startēšanas laiku;

*Apm. ap* ***pl* 1530****–** **Apbalvošana**

**Kartes**

***Divcīņas sacensībām***

**Foto-O** maršruta karte**s** mērogs - **1:7500**

**TempO** distances uzdevumu karšu mērogs - **1:4000**

**TempO** distances risinājumu kartesmērogs - **1:1000**

Visām kartēm zemes virsmas horizontālais griezums starp augstuma līknēm – **2 metri**

***O’Labirinta******sacensībām:***

Mērogs **1:150**.

Karte nav orientēta pret Ziemeļiem. Kartes orientēšana jāveic uz vietas, vadoties pēc koridoru virzieniem dabā, kuriem ir jāsakrīt ar attiecīgā apzīmējuma līnijām kartē.

**Dalībnieku grupas un distances**

***Divcīņas sacensībās:***

Dalībnieki netiek klasificēti pēc vecuma un dzimuma.

|  |  |
| --- | --- |
| ***Paralimpiskās grupas***  – ar jebkuru invaliditāti, arī ārēji neredzamām pazīmēm, kuri pārvietojas ar fizisku piepūli vai lietojot palīglīdzekļus *(braucamkrēslus, kruķus, spieķi, pavadītāja rokas atbalstu utt)*.  **PE** – lietpratēji  **PB** – iesācēji  **PJ** – 2003. g.dz. un jaunāki. | ***Atklātās grupas***  **AE** – jebkurš dalībnieks, kurš neatbilst paralimpiskajai grupai  **AJ** – 2003. g.dz. un jaunāki. |

***O – Labirinta sacensībās:***

Dalībnieka grupu nosaka dzimšanas gads, nevis gadu skaits sacensību dienā.

|  |  |  |
| --- | --- | --- |
| Grupa | | Dzimšanas gads |
| Meitenes  **S -10** | Zēni  **V- 10** | 2009. g.dzim, un jaunāki |
| Jaunkundzes  **S -16** | Jaunkungi  **V- 16** | 2003. – 2008. g.dzim. |
| Dāmas  **S** | Kungi  **V** | 2002. g.dzim. un vecāki |

**Vērtēšana**

**TempO** distancē dalībnieka rezultātu vērtēs pēc spēkā esošajiem Latvijas Taku-O sacensību noteikumiem:

<https://lof.lv/uploads/Federacija/noteikumi/TakuO%20sacens%C4%ABbu%20noteikumi.pdf>

**Taku -O divcīņā (TempO + Foto-O)** dalībnieka rezultātu noteiks summējot punktus par pareizajām atbildēm. Iespējamo vienādu punktu skaita gadījumā, augstāku vietu ieņems dalībnieks, kuram TempO uzdevumu stacijās būs mazākā sekunžu summa.

**O-Labirinta** sacensībās dalībnieka rezultātu noteiks pēc distancē pavadītā laika.

**Paralimpisko komandu vērtēšana**

Komandu vērtējumam rezultātu noteiks summējot Paralimpisko grupu dalībnieku divus labākos rezultātus TempO+FotoO distancē. Abiem dalībniekiem jāpārstāv viens kolektīvs. Ja kolektīvu pārstāv vairāk sportisti, tad vērtēti tiks 2 labākie rezultāti.

**Apbalvošana**

**TempO *distancē***  katrā grupā, par izcīnītajām pirmajām trīs vietām apbalvos ar diplomiem.

**Taku-O divcīņā *(TempO + Foto-O)*** distancē pirmās trīs vietas, katrā grupā apbalvos ar piemiņas balvām un diplomiem.

**O-Labirinta** sarežgītākajā distancē ***–*** pirmās trīs vietas katrā grupā atsevišķi, apbalvos ar piemiņas balvām.

**Paralimpiskās komandas** pirmo trīs vietu ieguvējas apbalvos ar kausiem un diplomiem.

**Pieteikumi**

Dalībai Ķemeru orientēšanās spēlēm varēs pieteikties uz vietas sacensību centrā.

Lai varētu prognozēt dalībnieku skaitu svētkos, vēlams aizpildīt pieteikuma veidlapu **30. jūlija***pl* **2400**, sūtot uz e-pastu: [orient.navigator@gmail.com](mailto:orient.navigator@gmail.com)

Pieteikuma veidlapu var lejupielādēt šajā vietnē: <https://okzk.lv/taku-o>

**Ar pieteikumu sacensībām dalībnieki apliecina, ka neiebilst sacensību laikā organizatoru uzņemto fotogrāfiju un video materiālu izmantošanai sacensību publiskajos materiālos, ja vien netiek norādīts savādāk.**

**Finanses**

Pateicoties Jūrmalas pilsētas domes un Jūrmalas sporta servisa centra atbalstam sacensības visās orientēšanās sporta disciplīnās un paveidos **BEZ MAKSAS.**

**Cita informācija**

**UZMANĪBU!!!**

**Dalībnieki paši ir atbildīgi par savu fizisko sagatavotību, par savu veselības stāvokli un drošību distancē.**

**Sacensību laikā Ķemeros ceļu satiksme netiks apturēta, tāpēc orientējoties pa ielām vai tās šķērsojot, dalībniekam strikti ir jāievēro ceļu satiksmes noteikumi.**

**Jebkuri riski, ko uzņemas dalībnieki, ir pašu dalībnieku atbildībā.**

Kolektīviem vai dalībniekiem pašiem, ja ir vajadzība, sacensībās jānodrošina sev palīgi, kuri distancē sniedz fizisko palīdzību *(t.i. braucamkrēslu stūmēji, pavadītāji ar rokas atbalstu utml.)*.

***VEIKSMĪGI NOORIENTĒTIES ĶEMERMIESTIŅĀ!!!***

**ORIENTĒŠANĀS SPĒĻU ATBALSTĪTĀJI UN SADARBĪBAS PARTNERI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **A close up of a sign  Description automatically generated** | | **A picture containing furniture  Description automatically generated** | | **A close up of a logo  Description automatically generated** | | **A close up of a logo  Description automatically generated** | **A close up of a sign  Description automatically generated** | |
|  |  | | | | **A close up of a sign  Description automatically generated** | | | **A close up of a logo  Description automatically generated** |
| **A picture containing object  Description automatically generated** | | |  | |  | | |